**AINEVALDKOND „ VÕÕRKEEL“**

**INGLISE KEEL**

1. **Võõrkeelepädevus**

Võõrkeele õpetamisel taotletakse, et õpilane õpib mõistma lihtsat igapäevast võõrkeelset kõnet; omandab elementaarsed keeleüksused (sõnad, fraasid, laused) ja kasutab neid kõnes; kasutab vajaduse korral sõnaraamatuid, vestlussõnastikke; õpib tundma võõrkeelt kõnelevaid rahvaid ja nende kultuuri.

1. **Ainevaldkonna kirjeldus**

Võõrkeele õpe algab 5. klassis ja võõrkeelena õpitakse inglise keelt. Võõrkeele õpe lähtub Euroopa keeleõppe raamdokumendi põhimõtetest ning selles kirjeldatud keeleoskustasemetest. Raamdokumendi põhimõtete rakendamine õppes võimaldab motiveerida õpilasi õppima võõrkeeli, arvestada õppija ealist ning individuaalset eripära, suunata erineva edasijõudmisega õpilasi seadma endale jõukohaseid õpieesmärke ning anda õpilastele objektiivset tagasisidet saavutatu kohta.

1. **Üldpädevuste kujundamine**

Võõrkeelt õpetades kujundame seatud eesmärkide, käsitletavate teemade ning erinevate õpimeetodite ja -tegevuste kaudu kõiki üldpädevusi.

**Kultuuri- ja väärtuspädevus**

Toetatakse õpitavat keelt kõnelevate maade kultuuride tundmaõppimise kaudu. Õpitakse mõistma ja aktsepteerima erinevaid väärtussüsteeme, mis lähtuvad kultuurilisest eripärast.

**Sotsiaalne ja kodanikupädevus**

Pädevuse kujundamisele aitab kaasa erinevate õpitöövormide kasutamine (nt paaris- ja rühmatöö) ning erinevates igapäevastes suhtlussituatsioonides toimetulek.

**Enesemääratluspädevus**

Enesemääratluspädevus areneb võõrkeeleõppes kasutatavate teemade kaudu. Iseendaga ja inimsuhetega seonduvat saab võõrkeeletunnis käsitleda arutluste, rollimängude ning muude õpitegevuste kaudu, mis aitavad õpilastel jõuda iseenda mõistmiseni.

**Õpipädevus**

Kujundatakse erinevaid õpistrateegiaid rakendades (nt teabe otsimine võõrkeelsetest allikatest, sõnaraamatu kasutamine). Olulisel kohal on eneserefleksioon ning õpitud teadmiste ja oskuste analüüsimine (nt Euroopa keelemapi põhimõtetest lähtuvalt).

**Suhtluspädevus**

Suhtluspädevuse komponentidest (kuulamine, lugemine, rääkimine ja kirjutamine) ning nende sisust lähtuvad otseselt võõrkeeleõpetuse eesmärgid.

**Matemaatika-, loodusteaduste- ja tehnoloogiaalase pädevus**

Nende pädevustega seonduvad võõrkeeled suhtluspädevuse kaudu. Esmalt õpitakse võõrkeeles nt arvutama ning seejärel vastavalt keeleoskusearengule mõistma erinevate elu- ja tegevusvaldkondade tekste nt teabegraafikat või muul viisil visuaalselt esitatud teavet.

Ettevõtlikkuspädevus kaasneb eelkõige enesekindluse ja julgusega, mida annab inimesele võõrkeeleoskus. Toimetulek võõrkeelses keskkonnas avardab õppija võimalusi viia ellu oma ideid ja eesmärke ning loob eeldused koostööks teiste sama võõrkeelt valdavate ea- ja mõttekaaslastega.

**Digipädevus**

Digipädevust toetatakse õppetöös erinevate nutiseadmete ning interneti kasutamise kaudu.

1. **Lõiming teiste ainevaldkondadega**

Võõrkeele ainekava arvestab ja täiendab teadmisi, mida õpilane saab õpitava keele maa ja kultuuri kohta teiste ainevaldkondade kaudu. Võõrkeeleoskus võimaldab õppijale ligipääsu lisateabeallikaile (teatmeteostele, võõrkeelsele kirjandusele, internetile jt), toetades sel moel materjali otsimist mõne teise õppeaine jaoks.

**Keel ja kirjandus**

Võõrkeelel on kõige otsesem seos keele ja kirjandusega, kuna võõrkeeleõppes rakendatakse emakeeles omandatud teadmisi: arendatakse kirjalikku ja suulist eneseväljendusoskust, luuakse tekste ning õpitakse neist aru saama. Kõik need teadmised ja oskused kantakse järgmist keelt õppides üle uude kultuurikonteksti.

**Matemaatika**

Matemaatikapädevuse arengut toetab numbrite tundmise ja arvutamise kõrval erinevates alustekstides leiduvate sümbolite, graafikute, tabelite ja diagrammide mõistmise ning tõlgendamise oskuse arendamine.

**Loodus- ja sotsiaalained**

Lõiming kujundatakse erinevate teemavaldkondade ja nendes kasutatavate alustekstide ning õppe kaudu. Võõrkeelte õppes juhitakse õpilasi muu hulgas väärtustama looduslikku mitmekesisust ning vastutustundlikku ja säästvat eluviisi; ära tundma kultuurilist eripära ja järgima üldtunnustatud käitumisreegleid; kujundama oma arvamust ning olema aktiivne ja vastutustundlik kodanik.

**Kunstiained**

Kunstipädevusega puututakse kokku kultuuriteadlikkuse kujundamise kaudu, õppides tundma erinevate maade kultuurisaavutusi nii teemade (nt „Riigid ja nende kultuur“) kui ka vahetute kunstielamuste kaudu (nt filmid, muusika, muuseumid jm). Õpilasi suunatakse märkama ja väärtustama erinevaid kultuuritraditsioone ning maailmakultuuri mitmekesisust.

**Tehnoloogia**

Erinevate teemavaldkondade ja nendes kasutatavate alustekstide ning õppe kaudu teadvustatakse tehnoloogia arengusuundi, seejuures arutletakse nt tehnoloogia kasutamisega kaasnevate võimaluste ja ohtude üle või tutvutakse eri valdkondade teadussaavutustega.

**Kehaline kasvatus**

Kehakultuuripädevus seostub võõrkeeltes tervisliku eluviisi ja kehalise aktiivsuse väärtustamisega. Tuleb sallivalt suhtuda kaaslastesse, järgida ausa mängu reegleid ning teha koostööd.

1. **Läbivad teemad**

**Elukestev õpe ja karjääri planeerimine**

Seostub peamiselt teemadega „Mina ja teised“, „Igapäevaelu. Õppimine ja töö“. Kujundatakse iseseisva õppimise oskust, mis on oluline alus elukestva õppe harjumuste ja hoiakute omandamisel. Erinevate õppevormide kaudu arendatakse õpilaste suhtlus- ja koostööoskusi, mida on muu hulgas vaja tulevases tööelus. Võõrkeelt õppides omandatakse enda tutvustamiseks vajalikku sõnavara, et ennast võõrkeeles esitleda ja oma mõtteid arusaadavalt edasi anda.

**Keskkond ja jätkusuutlik areng**

Seostub peamiselt teemadega „Mina ja teised“, „Kodu ja lähiümbrus“, „Kodukoht Eesti”. Taotletakse õpilase kujunemist sotsiaalselt aktiivseks, vastutustundlikuks ning keskkonnateadlikuks inimeseks, kes hoiab ja kaitseb keskkonda ning väärtustab jätkusuutlikkust.

**Kodanikualgatus ja ettevõtlikkus**

Seostub peamiselt teemadega „Mina ja teised“, „Igapäevaelu. Õppimine ja töö“, „Kodukoht Eesti“, „Vaba aeg“. Taotletakse õpilase kujunemist aktiivseks ning vastutustundlikuks kogukonna- ja ühiskonnaliikmeks, kes mõistab ühiskonna toimimise põhimõtteid ja mehhanisme ning kodanikualgatuse tähtsust, tunneb end ühiskonnaliikmena ja toetub oma tegevuses riigi kultuuritraditsioonidele ning arengusuundadele;

**Kultuuriline identiteet**

Seostub peamiselt teemadega „Kodukoht Eesti”, „Riigid ja nende kultuur”. Taotletakse õpilase kujunemist kultuuriteadlikuks inimeseks, kes mõistab kultuuri osa inimeste mõtte- ja käitumislaadi kujundajana ning kultuuride muutumist ajaloo vältel, kellel on ettekujutus kultuuride mitmekesisusest, kes väärtustab omakultuuri ja kultuurilist mitmekesisust ning on salliv ja koostööaldis.

**Teabekeskkond**

Seostub peamiselt teemadega „Igapäevaelu. Õppimine ja töö“, „Riigid ja nende kultuur“, „Vaba aeg“. Taotletakse õpilase kujunemist teabeteadlikuks inimeseks, kes tajub ja teadvustab teabekeskkonda, suudab seda kriitiliselt analüüsida ning toimida selles oma eesmärkide ja ühiskonnas omaksvõetud kommunikatsioonieetika järgi.

**Tervis ja ohutus**

Seostub peamiselt teemadega „Mina ja teised”, „Kodu ja lähiümbrus”, „Igapäevaelu. Õppimine ja töö“. Taotletakse õpilase kujunemist vaimselt, emotsionaalselt, sotsiaalselt ja füüsiliselt terveks ühiskonnaliikmeks, kes järgib tervislikku eluviisi, käitub turvaliselt ning aitab kaasa tervist edendava turvalise keskkonna kujundamisele.

**Väärtused ja kõlblus**

Seostub teemadega „Mina ja teised“, „Kodu ja lähiümbrus“, „Kodukoht Eesti“, „Igapäevaelu. Õppimine ja töö“, „Riigid ja nende kultuur“, „Vaba aeg“. Taotletakse õpilase kujunemist kõlbeliselt arenenud inimeseks, kes tunneb ühiskonnas üldtunnustatud väärtusi ja kõlbluspõhimõtteid, järgib neid koolis ja väljaspool kooli, ei jää ükskõikseks, kui neid eiratakse, ning sekkub vajaduse korral oma võimaluste piires.

**Võõrkeele rõhuasetused 5. klassis**

Võõrkeeleõpetus 5. klassis on eelkõige sissejuhatav: õpilasi valmistatakse ette keeleoskuse omandamiseks. Oluline on, et õpilased saaksid elementaarsed teadmised võõrkeele eripärast, et nad hakkaksid tajuma võõrkeelele omast kõla, intonatsiooni.

Õpetatakse kasutama keelt loomulikes suhtlusolukordades. Seepärast on õpetaja ülesandeks luua klassis võimalikult loomulik keelekeskkond. Sellele aitavad kaasa erinevad õppemeetodid, mille käigus kujundatakse suhtlus- ja käitumisoskusi.

5. klassis on esmatähtis kuulamisoskuse ja kuuldust arusaamise oskuse arendamine. Õpilasi õpetatakse aktiivselt kuulama, eristama üksikuid sõnu, väljendeid, lauseid, aga ka hääletooni ja intonatsiooni. Kuulamisoskuse kujundamine on vahetult seotud matkimise ja järelekordamisega ning artikulatsiooniaparaadi arendamisega. Oluline on õpetada märkama ka kõneleja miimikat ja žeste, sest need toetavad kõne mõistmist. Õpilane omandab oskuse reageerida initsiatiivsele repliigile (küsimus, teade, korraldus).

Keeleõppes kasutatakse suulise eelnevuse printsiipi: keeleüksused, mida laps hakkab lugema ja kirjutama, omandatakse eelnevalt suulises kõnes. Kompleksselt arendatakse kõiki osaoskusi.

|  |  |
| --- | --- |
| **Õppesisu** | **Õpitulemused** |
| „Mina ja teised“ - nimi, vanus, perekond.  „Kodu ja lähiümbrus“ - kodu elukoht, ruumide nimetused, mööbel.  „Igapäevaelu. Õppimine ja töö“ - ööpäeva osad, kool, õppevahendid, õppeained.  „Vaba aeg“ - tegevused.  „Kodukoht Eesti“ - sümbolid, rahvus.  „Riigid ja nende kultuur“ - Ühendatud Kuningriigi sümbolid, rahvused. |  |
| **Kuulamisoskus**  Sõnade, sõnaühendite kuulamine, aratundmine ja tähenduse mõistmine, Korralduste kuulamine ja nendele reageerimine. Laulude, luuletuste, lühitekstide kuulamine.  **Kõnelemis- ja suhtlusoskus**  Lühilausete moodustamine lausemudelite põhjal ja nende kasutamine kõnes. Küsimuste esitamine ja neile vastamine õpitud lausemudelite piires, Tervitamine, hüvastijätmine. Enda tutvustamine. Palumine, tänamine, kontakti astumine.  **Lugemisoskus**  Sõnade, lausete ja õpitud sõnadest koosneva lühiteksti lugemine.  **Hääldusoskus**  Hääldusharjutused häälikute ja silpide korrektseks hääldamiseks. Rõhk sõnade hääldamisel.  **Kirjutamisoskus**  Suurte ja väikeste kirjatähtede kalligraafiliselt õige  kirjutamine. Tähtede omavahelised seosed. Ärakirjaharjutused. Erilist tähelepanu nõuavad tähed, mis eesti keeles märgivad teisi häälikuid, ja tähed, mille elemendid on eesti tähestikule võõrad. | 1. tunneb ära õpitud sõnad ja väljendid suulises kõnes ja kirjalikes lühikestes tekstides, saab aru nende tähendusest; 2. vastab lühikestele väga lihtsatele küsimustele õpitu ulatuses; oskab esitada väga lühikesi lihtsaid küsimusi; 3. tunneb tähestikku, tunneb ära õpitud sõna kirjapildi; 4. oskab teha ärakirja võõrkeelsetest tekstidest; 5. oskab kirjutada oma isikuandmeid; 6. suhtub positiivselt võõrkeele õppimisse. |

**Õpitulemused 5. klassi lõpuks osaoskuseti**

|  |  |  |  |
| --- | --- | --- | --- |
| **Kuulamine** | **Lugemine** | **Rääkimine** | **Kirjutamine** |
| A1.1 | A1.1 | A1.1 | A1.1 |
| Tunneb väga aeglases ja selges sidusas kõnes ära õpitud sõnad ja fraasid, arusaamist toetab pildimaterjal. Reageerib pöördumistele adekvaatselt (nt tervitused, tööjuhised).  Tunneb rahvusvaheliselt  Kasutatavaid lähedase hääldusega sõnu  (nt hamburger, film, takso, kohv). | Tunneb õpitava keele tähemärke.  Tunneb tekstis ära tuttavad nimed, sõnad  (sh rahvusvaheliselt kasutatavad) ja fraasid.  Loeb sõnu, fraase ja lauseid õpitud sõnavara ulatuses; arusaamist võib toetada pildimaterjal. | Oskab vastata väga lihtsatele küsimustele ning esitada samalaadseid küsimusi õpitud sõnavara ja lausemallide piires. Vajab vestlemisel kaaslase abi, võib toetuda emakeelele ja žestidele. | Tunneb õpitava keele kirjatähti, valdab kirjatehnikat, oskab õpitud fraase ja lauseid ümber kirjutada (ärakiri). Oskab kirjutada isikuandmeid (nt vihiku peale). Koostab lühikesi lauseid õpitud mallide alusel. |

Hindamine

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse mitteeristavalt vastavalt kooli hindamisjuhendile.

**Võõrkeele rõhuasetused 6.-7. klassis**

Kujundatakse elementaarseks suhtlemiseks vajalik sõnavara. Õpitakse moodustama ning kasutama grammatiliselt õigeid lauseid õpitud sõnavara ja keeleteadmiste piires. Kujundatakse kõnelemissoovi ja suhtlemisjulgust, arendatakse õpitud sõnade hääldus- ja kirjapildi kokkusobitamist, kujundatakse lugemisoskust. Kõnelemisoskuse arendamiseks õpetatakse õpilasi kasutama kompensatoorseid strateegiaid (üleküsimine, uuesti alustamine) ja mitteverbaalseid väljendusvahendeid (žestid, miimika, imiteerimine). Jätkuvalt kasutatakse suulise eelnevuse printsiipi: see, mida laps hakkab lugema ja kirjutama, omandatakse eelnevalt suulises kõnes. Kompleksselt arendatakse kõiki osaoskusi.

**6. klass**

|  |  |
| --- | --- |
| **Õppesisu** | **Õpitulemused** |
| „Mina ja teised“ - kehaosad, riietus, sõbra kirjeldamine - nimi, vanus, elukoht, telefoninumber.  „Kodu ja lähiümbrus” - pereliikmed, aadress, maja, korter, telefoninumber, lemmikloomad.  „Igapäevaelu. Õppimine ja töö“ - kuude nimetused, nädalapäevad, ööpäeva osad, kellaajad - täistunnid, koolipäev, õpetajad.  „Vaba aeg“ - igapäevased toimingud, harrastused, toit.  „Kodukoht Eesti“ - aastaajad ja ilm, loomad, linnud, taimed.  “Riigid ja nende kultuur” - Ühendatud Kuningriigi sümbolid, vaatamisväärsused. |  |
| **Kuulamisoskus**  Korralduste kuulamine ja nendele reageerimine. Kaaslaste kuulamine. Laulude, luuletuste, lühitekstide kuulamine.  **Kõnelemis- ja suhtlusoskus**  Lihtsate lausete moodustamine ja kasutamine. Küsimuste esitamine ja neile vastamine õpitud lausemudelite piires. Nime ja vanuse ütlemine. Tervitamine, hüvastijätmine. Enda ja teiste  tutvustamine. Palumine, tänamine, vabandamine. Õnnitlemine ja head soovid (jõuludeks, sünnipäevaks, sõbrapäevaks).  **Lugemisoskus**  Sõnade, lausete ja õpitud sõnadest koosneva lühiteksti lugemine.  **Hääldusoskus**  Hääldusharjutused sõnade korrektseks hääldamiseks.  Intonatsioon jaatavas, eitavas ja küsivas lauses.  **Kirjutamisoskus**  Suurte ja väikeste kirjatähtede kalligraafiliselt õige  Kirjutamine. Õpitud sõnade kirjutamine. 3-4 lauselise teksti  kirjutamine, lünkharjutuste täitmine. | 1. saab aru õpitud sõnadest ja lühikestest lausetest; 2. reageerib adekvaatselt lihtsatele küsimustele ja korraldustele; 3. mõistab lihtsaid sagedamini esinevaid väljendeid ja sõnu sisaldavaid tekste; 4. kasutab õpitud sõnu ja väljendeid (küsimuste esitamine, küsimustele vastamine) oma vajaduste väljendamiseks; 5. suudab kirjutada lühikesi lauseid ja fraase enda ja oma lähima ümbruse kohta. |

**Õpitulemused 6. klassi lõpuks osaoskuseti**

|  |  |  |  |
| --- | --- | --- | --- |
| **Kuulamine** | **Lugemine** | **Rääkimine** | **Kirjutamine** |
| A1.2 | A1.2 | A1.2 | A1.2 |
| Saab aru õpetaja antud lihtsamatest töökorraldustest.  Mõistab õpitud sõnu ja  lausemudeleid, jõukohaseid  lühitekste.  Vajab kordamist, osutamist,  piltlikustamist vms. | Mõistab tuttavaid sõnu ja lauseid.  Saab aru tuttava sõnavaraga lühitekstidest.  Saab aru kirjalikust lühitööjuhendist.  Oskab lugeda õpitud dialooge ja lühitekste.  Tekstist arusaamiseks oskab õpetaja abiga kasutada õpiku sõnastikku. | Oskab tutvustada ennast ja oma sõpra (nimi, vanus, elukoht, telefoninumber).  Oskab küsida kaaslase nime, vanust, elukohta, telefoninumbrit.  Oskab nimetada aastaaegu, ööpäeva osasid, nädalapäevi, kalendrikuid, öelda kellaaega (täistunnid).  Oskab tähtpäevade (sünnipäev, jõulud, sõbrapäev) puhul õnnitleda.  Kõnes esineb kordusi, katkestusi ja pause. | Oskab õigesti kirjutada lihtsamaid õpitud sõnu.  Oskab eeskuju järgi kirjutada  õnnitluskaarti.  Oskab kirjutada enda ja sõbra  aadressi.  Oskab juhendamisel ja eeskuju järgi ühendada sõnu fraasiks ja lõpetada lauseid. |

Hindamine

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse eristavalt viiepallisüsteemis vastavalt kooli hindamisjuhendile.

**7. klass**

|  |  |
| --- | --- |
| **Õppesisu** | **Õpitulemused** |
| „Mina ja teised“ - välimus, lemmiktegevused.  „Kodu ja lähiümbrus“ - sugulased.  „Igapäevaelu. Õppimine ja töö“ - kellaajad – pooltunnid, õppeained, kooliruumid, õppevahendid, toiduained.  „Vaba aeg“ - esemete hinnad,  „Kodukoht Eesti“ - asukoht, pealinn, sümbolid.  „Riigid ja nende kultuur“ - Ühendatud Kuningriigi sümbolid, vaatamisväärsused, traditsioonid. |  |
| **Kuulamisoskus**  Korralduste kuulamine ja nendele reageerimine. Kaaslaste kuulamine. Laulude, luuletuste, lühitekstide kuulamine.  **Kõnelemis- ja suhtlusoskus**  Lihtsate lausete moodustamine ja kasutamine. Küsimuste esitamine ja neile vastamine õpitud lausemudelite piires. Nime ja vanuse ütlemine. Tervitamine, hüvastijätmine. Enda ja teiste  tutvustamine. Palumine, tänamine, vabandamine. Õnnitlemine ja head soovid (jõuludeks, sünnipäevaks, sõbrapäevaks).  **Lugemisoskus**  Sõnade, lausete ja õpitud sõnadest koosneva lühiteksti lugemine.  **Hääldusoskus**  Hääldusharjutused sõnade korrektseks hääldamiseks.  Intonatsioon jaatavas, eitavas ja küsivas lauses.  **Kirjutamisoskus**  Suurte ja väikeste kirjatähtede kalligraafiliselt õige  Kirjutamine. Õpitud sõnade kirjutamine. 3-4 lauselise teksti  kirjutamine, lünkharjutuste täitmine. | 1. saab aru selgelt hääldatud fraasidest, lausetest ja tuttava situatsiooniga seotud lühikestest dialoogidest; 2. saab aru lihtsatest kirjalikest tekstidest, mis on seotud igapäevaelu ja vajadustega; 3. oskab suuliselt lühidalt tutvustada ennast ja oma lähiümbrust; 4. suudab alustada ja lõpetada lühivestlust õpitud teemade piires; osaleda lühidialoogis õpitud sõnavara ja lausemallide piires; 5. kirjutab lihtsaid lühiteateid igapäevaeluga seotud tegevustes (nt postkaart, kutse); 6. oskab näidise järgi lühikesi kirjeldavaid tekste koostada. |

**Õpitulemused 7. klassi lõpuks osaoskuseti**

|  |  |  |  |
| --- | --- | --- | --- |
| **Kuulamine** | **Lugemine** | **Rääkimine** | **Kirjutamine** |
| A1.2 | A1.2 | A1.2 | A1.2 |
| Saab aru selgelt hääldatud fraasidest, lausetest ja tuttava situatsiooniga seotud lühikestest dialoogidest.  Mõistab selgelt ja aeglaselt antud juhiseid ning pöördumisi.  Vajab kordamist, osutamist,  piltlikustamist vms. | Loeb lühikesi lihtsaid tekste (nt ürituste kavad, postkaardid, meilid, kuulutused, sildid, teeviidad, lühiankeedid, -küsimustikud, -teated, -sõnumid) ja leiab neist  vajaliku faktiinfo.  Saab aru lihtsatest kirjalikest  tööjuhistest.  Lugemise tempo on väga aeglane, teksti mõistmiseks võib vaja minna korduvat lugemist.  Sõnadest arusaamiseks oskab  kasutada sõnastikke. | Oskab lühidalt tutvustada iseennast ja oma ümbrust.  Saab hakkama õpitud sõnavara ja lausemallide piires lihtsate  dialoogidega; vajab vestluskaaslase abi.  Hääldusvead võivad põhjustada arusaamatusi.  Kõnes esineb kordusi, katkestusi ja pause. | Oskab lühidalt kirjutada iseendast ja teisest inimesest.  Oskab täita lihtsat küsimustikku.  Tunneb õpitud sõnavara õigekirja.  Kasutab lause alguses suurtähte ja lause lõpus õiget kirjavahemärki. |

Hindamine

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse eristavalt viiepallisüsteemis vastavalt kooli hindamisjuhendile.

**Võõrkeele rõhuasetused 8.-9. klassis**

Kujundatakse ja kinnistatakse võõrkeele alaseid (jätkuvalt integreeritult teiste õppeainete ja huvitegevusega) teadmisi ning oskusi, mis aitavad õpilastel toime tulla edaspidises iseseisvas elus. Põhiülesandeks jääb endiselt kõnekeele arendamine. Sellest tulenevalt kujundatakse kõnest ja tekstist arusaamist, ergutatakse kõnelemissoovi eluliselt vajalikes situatsioonides, õpetatakse orienteeruma igapäevases võõrkeelses teabes, iseseisvalt sõnaraamatuid, vestlussõnastikke ja teabevahendeid kasutama, lihtsamaid tarbekirja vorme täitma. Jätkuvalt kujundatakse keele kõiki osaoskusi.

**8. klass**

|  |  |
| --- | --- |
| **Õppesisu** | **Õpitulemused** |
| „Mina ja teised“ - kehaosad, välimus, huvid.  „Kodu ja lähiümbrus“ - linn, küla, maja, korter, aed, tööd ja tegevused.  „Igapäevaelu. Õppimine ja töö“ - koolitee, õppeained, kooliruumid, koolivaheajad, kaupluses, arsti juures; telefonikõned, liiklusvahendid; õige tee küsimine.  „Vaba aeg“ - sport, kino, muusika, telesaated, arvuti, suhtlusportaalid, aeg – eile, täna, homme, televisioon, internet, reisiinfo, meili saatmine ja sellele vastamine, postkaardi kirjutamine.  „Kodukoht Eesti“ - naaberriigid ja nende asukoht, keel, pealinn, raha, sümbolid.  „Riigid ja nende kultuur“ - Ühendatud Kuningriigi sümbolid, vaatamisväärsused, traditsioonid, rahvused. |  |
| **Kuulamisoskus**  Korralduste kuulamine ja nendele reageerimine.  Kaaslaste kuulamine. Laulude, luuletuste, lühitekstide kuulamine.  **Kõnelemis- ja suhtlusoskus**  Lihtsate lausete moodustamine ja kasutamine. Küsimuste esitamine ja neile vastamine õpitud lausemudelite piires. Pildi ja eseme kirjeldamine. Küsimuste esitamine ja info edastamine.  **Lugemisoskus**  Õpitud sõnadest koosneva lühiteksti lugemine; mõnda  tundmatut sõna sisaldava teksti lugemine.  **Hääldusoskus**  Hääldusharjutused sõnade korrektseks hääldamiseks.  Intonatsioon jaatavas, eitavas ja küsivas lauses.  **Kirjutamisoskus**  Suurte ja väikeste kirjatähtede kalligraafiliselt õige  Kirjutamine. Õpitud sõnade kirjutamine. 3-4 lauselise teksti  kirjutamine, lünkharjutuste täitmine. | 1. saab õpitud temaatika piires aru lühidialoogidest ja tekstidest; 2. saab aru lühikestest lihtsatest tekstidest (nt postkaardid, teeviidad, teated, sõnumid) ja leiab neist vajaliku teabe; 3. saab aru lihtsatest kirjalikest tööjuhistest; 4. osaleb lihtsates lühikestes igapäevaelulistes suhtlussituatsioonides; 5. saab aru olulisest teabest olmetekstides (menüü, juhendid, lihtsamad küsimustikud); 6. kirjeldab suuliselt oma tegevusi igapäevaelulistes situatsioonides. |

**Õpitulemused 8. klassi lõpuks osaoskuseti**

|  |  |  |  |
| --- | --- | --- | --- |
| **Kuulamine** | **Lugemine** | **Rääkimine** | **Kirjutamine** |
| A1.2 | A1.2 | A1.2 | A1.2 |
| Saab aru selgelt hääldatud fraasidest, lausetest ja tuttava situatsiooniga seotud lühikestest dialoogidest. Mõistab selgelt ja aeglaselt antud juhiseid ning pöördumisi. Vajab kordamist, osutamist, piltlikustamist vms. | Loeb lühikesi lihtsaid tekste (nt ürituste kavad, postkaardid, meilid, kuulutused, sildid, teeviidad, lühiankeedid, - küsimustikud, - teated, -sõnumid) ja leiab neist vajaliku faktiinfo. Saab aru lihtsatest kirjalikest tööjuhistest. Lugemise tempo on väga aeglane, teksti mõistmiseks võib vaja minna korduvat lugemist. Tekstist arusaamiseks oskab kasutada sõnastikke. | Oskab lühidalt tutvustada iseennast ja oma ümbrust. Saab hakkama õpitud sõnavara ja lausemallide piires lihtsate dialoogidega; vajab vestluskaaslase abi. Hääldusvead võivad põhjustada arusaamatusi. Kõnes esineb kordusi, katkestusi ja pause. | Oskab lühidalt kirjutada iseendast ja teisest inimesest. Oskab täita lihtsat küsimustikku. Tunneb õpitud sõnavara õigekirja. Kasutab lause alguses suurtähte ja lause lõpus õiget kirjavahemärki. |

Hindamine

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse eristavalt viiepallisüsteemis vastavalt kooli hindamisjuhendile.

**9. klass**

|  |  |
| --- | --- |
| **Õppesisu** | **Õpitulemused** |
| „Mina ja teised“ - huvid, oskused, iseloom, isiklik arvamus  – meeldib, ei meeldi.  „Kodu ja lähiümbrus“ - minu ja vanemate kodused tööd, ühistegevused.  „Igapäevaelu. Õppimine ja töö“ - erinevad elukutsed, edasiõppimine, suhtlus erinevates asutustes; arvuti; tee küsimine ja tee juhatamine.  „Vaba aeg“ - televisioon, ajakirjandus, reisinfo, muusika, internet, suhtlusportaalid; aeg – minevik, olevik, tulevik.  „Kodukoht Eesti“ - sümboolika, vaatamisväärsused.  „Riigid ja nende kultuur“ - Ühendatud Kuningriigi sümbolid, vaatamisväärsused, traditsioonid, rahvused. |  |
| **Kuulamisoskus**  Õpetaja korralduste kuulamine. Kaasõpilaste kuulamine. Sõnumite ja lühitekstide kuulamine.  **Kõnelemis- ja suhtlusoskus**  Lihtsate lausete moodustamine ja kasutamine. Küsimuste esitamine ja neile vastamine õpitud lausemudelite piires. Enesekohase info edastamine. Toimetulek teenindusasutustes.  **Lugemisoskus**  lühiteksti lugemine, sõnastike kasutamine.  **Hääldusoskus**  Hääldusharjutused sõnade korrektseks hääldamiseks.  Intonatsioon jaatavas, eitavas ja küsivas lauses.  **Kirjutamisoskus**  Suurte ja väikeste kirjatähtede kalligraafiliselt õige  Kirjutamine. tuttava temaatika piires lühikese sidusteksti kirjutamine (meil, postkaart, teade), isiklikke andmeid nõudva ankeedi täitmine. | 1. on omandanud esmased teadmised õpitava keele maa(de) kultuurist; 2. saab aru lihtsatest dialoogidest, väga lühikestest juttudest, teadetest ja sõnumitest tuttavatel teemadel, mis on seotud igapäevaeluga; 3. loeb sageli kasutatava sõnavaraga lühikesi tekste ja faktilist infot sisaldavaid tekste (nt kuulutused, isiklikud kirjad), leiab tekstis sisalduvat infot; 4. tutvustab suuliselt ennast, oma huvisid ja oma pereliikmeid, kirjeldab lähiümbrust ja tegevusi õpitud sõnavara ja lausemallide piires; 5. kirjutab lühikesi ja lihtsaid tekste: erinevat tüüpi sõnumeid, kirjeldusi, minevikus toimunud tegevusi, kirjeldab oma tundeid ja arvamusi. |

**Taotletavad õpitulemused 9. klassi lõpuks osaoskuseti**

|  |  |  |  |
| --- | --- | --- | --- |
| **Kuulamine** | **Lugemine** | **Rääkimine** | **Kirjutamine** |
| A2.1 | A2.1 | A2.1 | A2.1 |
| Mõistab lihtsaid vestlusi ning lühikeste jutustuste, teadete ja sõnumite sisu, kui need on talle tuttaval teemal, seotud igapäevaste tegevustega ning esitatud aeglaselt ja selgelt. Vajab kordamist ja selget hääldust. | Loeb üldkasutatava sõnavaraga lühikesi tavatekste (nt isiklikud kirjad, kuulutused, uudised, juhised, kasutusjuhendid); leiab tekstis sisalduvat infot ja saab aru teksti mõttest. Lugemise tempo on aeglane. Tekstist arusaamiseks oskab kasutada koolisõnastikku. | Oskab lühidalt kirjeldada lähiümbrust, igapäevaseid toiminguid ja inimesi. Kasutab põhisõnavara ja käibefraase, lihtsamaid grammatilisi konstruktsioone ning lausemalle. Suudab alustada ja lõpetada lühivestlust, kuid ei suuda seda juhtida. Kõne on takerduv, esineb hääldusvigu. | Koostab õpitud sõnavara piires lähiümbruse ja inimeste kirjeldusi. Kirjutab lihtsaid teateid igapäevaeluga seotud tegevustest (nt postkaart, kutse); koostab lühisõnumeid. Oskab kasutada sidesõnu ja, ning jt. Oskab näidise järgi koostada lühikesi tekste, abivahendina kasutab sõnastikke. Esineb kirjavigu. |

Hindamine

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse eristavalt viiepallisüsteemis vastavalt kooli hindamisjuhendile.